Buzulukas
Buzulukas (rus. Бузулук) – miestas Rusijoje, Orenburgo srities vakaruose, 140 km į pietryčius nuo Samaros, prie Samaros upės ir jos intako Buzuluko žiočių. Rajono centras. Geležinkelio stotis prie Samaros–Orenburgo linijos. Plentai į Bugulmą, Oralą, Samarą, Orenburgą. Naftos gavybos ir perdirbimo pramonės centras. Taip pat mašinų gamybos, baldų pramonė. Apylinkėse pumpuojama nafta. Veikia krašto muziejus, humanitarinis–technologinis institutas.